DA Den Europæiske Unions Tidende C 103/5

KOMMISSIONENS AFGØRELSE

af 19. august 2013

om anerkendelse af »Consorzio Servizi Legno-Sughero«, Italien, C.F. 97331520151, P.IVA04882880962 som overvågningsorgan i henhold til forordning (EU) nr. 995/2010 om fastsættelse af krav til virksomheder, der bringer træ og træprodukter i omsætning

(2014/C 103/04)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EU) nr. 995/2010 af 20. oktober 2010 om fastsættelse af krav til virksomheder, der bringer træ og træprodukter i omsætning (1), særlig artikel 8, stk. 3, og

ud fra følgende betragtninger:

(1) Europa-Kommissionen modtog den 5. december 2012 en ansøgning om anerkendelse af »Consorzio Servizi Legno-Sughero«, Italien, C.F. 97331520151, P.IVA 04882880962, med en erklæring om, at ansøgeren agter at fungere som et overvågningsorgan i Italien.

(2) Europa-Kommissionen bekræftede modtagelsen af ansøgningen den 5. december 2012.

(3) I overensstemmelse med artikel 2, stk. 5, i Kommissionens delegerede forordning (EU) nr. 363/2012 af 23. februar 2012 om procedureregler for anerkendelse og inddragelse af anerkendelse af overvågningsorganer i henhold til forordning (EU) nr. 995/2010 af 20. oktober 2010 om fastsættelse af krav til virksomheder, der bringer træ og træprodukter i omsætning (2), sendte Europa-Kommissionen den 25. januar 2013 ansøgningen til høring i den berørte medlemsstat. Der er ikke modtaget nogen bemærkninger.

(4) I Bruxelles den 14. marts 2013 blev der holdt møde i en styringsgruppe i Kommissionen, som er nedsat specifikt for at vurdere ansøgninger om anerkendelse som overvågningsorganer, på hvilket ansøgeren personligt redegjorde for sin ansøgning.

(5) I henhold til artikel 3 i forordning (EU) nr. 363/2012 blev ansøgeren i en e-mail af 5. april 2013 anmodet om at fremlægge supplerende oplysninger.

(6) Ansøgeren fremlagde de ønskede supplerende oplysninger den 3. maj 2013 og ændrede ansøgningen i overensstemmelse hermed.

(7) På grundlag af alle dokumenter, der er fremlagt af ansøgeren, konkluderede styringsgruppen den 20. juni 2013, at ansøgningen opfylder kravene i artikel 8, stk. 2, i forordning (EU) nr. 995/2010, og at Kommissionen kan anerkende ansøgeren som overvågningsorgan.

(8) Europa-Kommissionen vurderede på grundlag af den forelagte dokumentation, om ansøgeren opfylder kravene i artikel 8, stk. 2, i forordning (EU) nr. 995/2010, og finder, at »Consorzio Servizi Legno-Sughero«, Italien, C.F. 97331520151, P.IVA 04882880962, opfylder kravene i artikel 8, stk. 2, i forordning (EU) nr. 995/2010 —

TRUFFET FØLGENDE AFGØRELSE:

Artikel 1

»Consorzio Servizi Legno-Sughero«, Italien, C.F. 97331520151, P.IVA 04882880962, anerkendes som overvågningsorgan, jf. artikel 8, stk. 3, i forordning (EU) nr. 995/2010.

Artikel 2

Generaldirektøren for Generaldirektoratet for Miljø pålægges at sikre, at ansøgeren og de kompetente myndigheder i alle medlemsstater underrettes om denne afgørelse, og at afgørelsen offentliggøres straks på Kommissionens websted.

Udfærdiget i Bruxelles, den 19. august 2013. På Kommissionens vegne Janez POTOČNIK Medlem af Kommissionen

(1) EUT L 295 af 12.11.2010, s. 23.

(2) EUT L 115 af 27.4.2012, s. 12.